Държавен вестник, бр. 64, 2010 г., стр. 21

БРОЙ  64	
Д Ъ Р Ж А В Е Н  В Е С Т Н И К 	
СТР.  21  
§ 4. Изпълнението на постановлението се 
възлага на министъра по управление на сред­
ствата от Европейския съюз, министъра на 
финансите, министъра на икономиката, енерге­
тиката и туризма, министъра на регионалното 
развитие и благоустройството, министъра на 
труда и социалната политика, министъра на 
транспорта, информационните технологии и 
съобщенията, министъра на околната среда 
и водите и на министъра на образованието, 
младежта и науката.
§ 5. В § 10 от заключителните разпоредби 
на Постановление № 70 на Министерския съвет 
от 2010 г. за координация при управлението на 
средствата от Европейския съюз след думите 
„Държавен вестник“ се добавя „с изключение 
на чл. 10, ал. 2, която влиза в сила от 5 ок­
томври 2009 г.“.
§ 6. Постановлението влиза в сила от деня 
на обнародването му в „Държавен вестник“. 
Министър-председател:
Бойко Борисов
За главен секретар на Министерския съвет:
Лиляна Драгиева
6754
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 34
от 3 август 2010 г.
за утвърждаване на медицински стандарт 
„Неонатология“
Чл. 1. (1) С тази наредба се утвърждава ме­
дицинският стандарт „Неонатология“ съгласно 
приложението.
(2) С медицинския стандарт се определят:
1. основните характеристики на клиничната 
медицинска специалност „Неонатология“;
2. изискванията към лечебните заведения 
за осъществяване на клиничната медицинска 
специалност „Неонатология“;
3. нива на компететност на клиниките и 
отделенията, осъществяващи дейност по спе­
циалността „Неонатология“;
4. изискванията към професионалната дей­
ност на медицинските специалисти;
5. изисквания към неонаталния транспорт;
6. показатели за диагностично-лечебната 
дейност в специалността „Неонатология“;
7. специфични права и задължения на па­
циентите и медицинския персонал в неонато­
логичните отделения.
Чл. 2. Вътрешните актове на органите на 
управление на лечебното заведение и догово­
рите за оказана медицинска помощ, сключвани 
от лечебните заведения, не могат да съдържат 
разпоредби, които определят по-ниско качество 
на осъществяваната дейност по неонатология от 
установеното с изискванията на тази наредба.
Преходни и заключителни разпоредби
§ 1. Указания по прилагането на тази наредба 
се дават от министъра на здравеопазването.
§ 2. Контролът по изпълнение на наредба­
та се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения.
§ 3. За нарушение или неизпълнение на 
задълженията по тази наредба виновните лица 
се наказват по реда на Закона за лечебните 
заведения и Закона за здравето.
§ 4. Наредбата се издава на основание чл. 6, 
ал. 1 от Закона за лечебните заведения и чл. 80 
от Закона за здравето.
Министър: А.-М. Борисова
Приложение 
към чл. 1, ал. 1
МЕДИЦИНСКИ СТАНДАРТ 
ПО НЕОНАТОЛОГИЯ
Раздел I
Основна характеристика на клиничната медицин­
ска специалност „Неонатология“
1. Дефиниция, основни цели и задачи на клинич­
ната медицинска специалност
1.1. Неонатологията е клинична специалност, 
чийто обект са новородените деца. Основна цел 
на тази клинична специалност е осигуряване на 
оптимална послеродова адаптация на новородените 
деца и адекватно лечение на всички патологични 
състояния в неонаталния период (от момента на 
раждането до 28-ия пълен ден след раждането).
1.2. Основни задачи са: наблюдение и грижи 
за здравите новородени деца, адекватна кардио-
пулмонална адаптация на новородените деца, 
своевременна и оптимална по качества кардио-
пулмонална ресусцитация на рисковите новоро­
дени деца, продължително лечение и наблюдение 
на недоносените новородени деца с ниско и 
изключително ниско тегло при раждането, ранна 
и висококвалифицирана диагностика на всички 
основни нозологични категории, осигуряване 
на високотехнологично комплексно интензивно 
лечение, адекватно специфично терапевтично 
поведение, проследяване ефекта от приложеното 
лечение, ефективна профилактика и оценка на 
степента на късните последици, определяне на 
високорисковите пациенти по отношение на късни 
увреждания и осъществяване на тяхното продъл­
жително наблюдение и лечение в сътрудничество 
с други клинични педиатрични специалности. 
1.3. Основните пациентни групи, обект на кли­
ничната специалност неонатология, са следните:
1.3.1. Здрави новородени деца, родени по нор­
мален механизъм.
1.3.2. Здрави новородени деца, родени чрез 
оперативно родоразрешение.